Kärde mõis

Kärde mõis (saksa keeles Kardis) oli rüütlimõis Tartumaal Laiuse kihelkonnas. Tänapäeval jääb kunagine mõis Jõgeva valda Jõgeva maakonnas.Alo Särg "Jõgevamaa mõisad ja mõisnikud" Tallinn: Argo, 2012, lk 48–51

Ajalugu
Esimesed teated mõisast on 1532. aastat, mil selle omanik oli Johann Rebuck. 1680. aastatel mõis redutseeriti. Hiljem oli see von Rosenite ja Baranoffite käes ning 1819. aastal omandas mõisa Woldemar Friedrich von Pistohlkors. 1890. aastal ostis selle Liivimaa maakohtunik Viktor von Stackelberg. 

Kalmistu
Mõisa alal asub kunagine kalmistu, mis oli tõenäoliselt külakalmistu.Kultuurimälestis nr 9213 "Kalmistu"

Rahumajake
pisi|Kärde rahumajake 
Mõisa maal asub ka Kärde rahumajake, mis tähistab 1656–58 kestnud Rootsi-Vene sõda lõpetava Kärde rahu sõlmimist 1661. aastal. Ehkki rahvapärimuse väitel sõlmitud rahuleping just selles majas, on paviljon tõenäoliselt siiski hilisem.

Mõisaansambel
Peahoone
Mõisa peahoone oli ühekorruseline puithoone, mida algselt kattis õlgkatus. Selle kohale on praeguseks rajatud uus ehitis. 

Valitsejamaja
Ühekorruseline valitsejamaja on ehitatud kahes järgus.Kultuurimälestis nr 27042 "Kärde mõisa valitsejamaja fassaadid ja hoone gabariidid"

Tall-ait
Historitsistlik pooleteistkorruseline, viilkatuse ning tellisest ja maakivist krohvimata tall-aidahoone paikneb esifassaadiga mõisasüdame poole.Kultuurimälestis nr 23924 "Kärde mõisa tall-ait"

Park
Pargi tuumik on rajatud 18. sajandi II poolel, seda on oluliselt muudetud 1870. aastatel Viktor von Stackelbergi käsul. Tema ajal istutati ka nulugrupp teisel pool Jõgeva-Tartu maanteed. Praegu on ajalooline planeering hävinud.Kultuurimälestis nr 23926 "Kärde mõisa park"

Mõisa kalmistu
Mõisa südamest linnulennult umbes 1 km kaugusel kagu pool on Neitsimäel Kärde mõisa kalmistu, kus asub suur Stackelbergide vapiga maakivi (Preilikivi).

Viited

Kirjandus
Praust, Valdo. Tartumaa mõisad. Tallinn: Tänapäev, 2008. Lk 172-5.
Särg, Alo. Jõgevamaa mõisad ja mõisnikud. Tallinn: Argo, 2012.
Tartumaa: maadeteadusline, majandusline ja ajalooline kirjeldus. Peatoim. J. Rumma, toim. J. G. Granö, J. V. Veski. − Eesti I. Tartu: Eesti Kirjanduse Selts, 1925. Lk 252 .

Välislingid
Kärde mõis Eesti mõisaportaalis

Kategooria:Tartumaa mõisad
Kategooria:Punaste Rosenite mõisad
Kategooria:Pistohlkorside mõisad
Kategooria:Baranoffide mõisad
Kategooria:Stackelbergide mõisad
Kategooria:Jõgeva vald